Tandberggården

Tandberggården er én av bygårdene som omkranser Søndre torv i sentrum av Hønefoss. Adressen er Søndre torv 5. Bygningen ble oppført av  Gudbrand Olsen Botilrud i 1861, men tidlig overtatt av kjøpmann og handelsfullmektig Christian Tandberg og oppkalt etter han. Gården ble opprinnelig oppført i klassisk stil, men den ble påført pussdetaljer i jugendstil ved en ombygging i 1915, etter at Ringerikes Sparebank hadde overtatt den i 1911.

Tandberg var varaordfører i Hønefoss i en periode fra 1852 og tok over som ordfører i perioden 1853–1854. Han var dessuten deleier i de to Tandbergmøllene ved Hønefossen.

Referanser 

Hønefoss